**Жақсы себеп болмаған кездегі 3 шындық**

***«Арыстандар азыққа зәру жүре алады,***

***Ал Иеге сенгендер бар игілікке тояды.»***

***(Забур 33:11)***

Антонио есімді жігіт көп жылдар бойы еңбектеніп, оқығанының арқасында ақыры университет бітіріп, диплом алған еді. Барлық керекті емтихандарын тапсырып, сөйтіп, жақсы жұмысқа орналасады. Бірақ, содан бір жыл өтпей жатып жұмыстан шығарылады.

Енді жаңа жұмыс іздеген Антонио көңілі түсіп, өз ішінен: «Құдайға не болған?» деп ойлайды. Бірақ, дегенмен, Антонио – Исаға сенуші, сондықтан бұл жағдайда, өмірді жаңадан бастауға тырысып, Құдайдан көмек сұрады.

Құдай біздің өмірімізде осындай бізге түсініксіз болып көрінетін жағдайлардың болуына жол беруіне жақсы себеп көре алмағанда, шыншылдықпен айтайық, бұл қиын! Осы уақытта біз өзімізден: «Құдайдың Өзі туралы айтқандарына сенеміз бе, жоқ па?» деп сұрауымыз керек. Бұндай жағдайға түскен кезде, біз нақты білетін шындықтарға сүйенуіміз керек, өйткені Құдай оларды Киелі кітапқа енгізген еді. Міне, сол үш шындық:

Құдай сіздің өміріңізде болып жатқан ештеңеге таң қалмайды. Забур 138:16-да былай деп түсіндіреді: «Ұрық күйімде мені көзіңмен көрдің. Сен маған бұйырған күндердің бірі Әлі де тумас бұрын, солардың бәрі Кітабыңда жазулы тұрған еді.».

Құдайдың сізге арналған белгілі бір жоспарлары бар. Міне, Құдай өз халқына олар тұтқынға түскенде былай деді: «Өйткені сендерге деген ниетім Өзіме аян: сендерге қасірет емес, амандық пен тыныштық бұйырып, болашақ пен үміт сыйлайтын ниетім бар, — деп нық айтады Жаратқан Ие.» (Еремия 29:11).

Құдай сіздің мұқтаждықтарыңызды қанағаттандыруға уәде береді. Забур 33:11-де: “Ал Иеге сенгендер бар игілікке тояды”,— делінген.

Құдайдың сіздің өміріңізде кейбір нәрселердің орын алуына жол беруіне жақсы себебін көре алмасаңыз, артыңызға қараңызшы. Осыған дейін, өміріңізде Құдайдың кереметін көргенсіз бе? Оған рахмет айтып, қажет нәрсені сұраңыз, содан кейін Ол туралы нақты білетін нәрселерге көбірек көңіл бөліңіз.